PROJEKAT ,,SMANJI GAS” - REZULTATI I ZAKLJUČCI
, 
Abstrakt
 U periodu od jula do docembra 2015. godine Auto sportski klub Petro Max iz Novog Sada realizovao je projekat ,,Smanji gas“ sa ciljem podizanja saobraćajne kulture kod građana sa teritorije Republike Srbije, a posebno mladih, uzrasta od 15 do 30 godina kroz posete srednjim školama i pokretanje kampanja koje promovišu bezbednost saobraćaja. U projektu je učestvovalo
oko 7000 mladih uzrasta od 15 do 30 godina, a pored njih učestvovali su pešaci, biciklisti i motociklisti. Realizovana je kampanja na društvenim mrežama i lokacijama gde se mladi okupljaju, organizovana su predavanja u srednjim školama i javni časovi bezbednosti saobraćaju u Novom Sadu, Vrbasu, Vranju i Subotici, Bečeju i Beogradu za sve građane ovih gradova. Cilj projekta bio je da se usvoje nova saznanja o ponašanju učesnika u saobraćaju bilo da se radi o pešacima, biciklistima i motociklistima i da građani podele to sa svojim prijateljima, poznanicima ili porodicom. U radu će biti opisane sve akcije koje su realizovane tokom perioda trajanja projekta kao i mogućnosti održivosti projekta posle tog perioda.

